Foto: Reporter AQShning Polshadagi elchisi Jorjyett Mosbaxer Varshavani mintaqani «rus tajovuzidan» himoya qiluvchi «qo‘rg‘on», deb atadi. Bu haqda RIA «Novosti» xabar bermoqda. Uning so‘zlariga ko‘ra, Polsha Qo‘shma Shtatlar xavfsizligi va prezident Donald Trampning global strategiyasida o‘ta muhim rol o‘ynaydi. Elchining qo‘shimcha qilishicha, Rossiya «fitnalardan voz kechmaydi, shu sababdan Polsha mintaqa barqarorligining asosi bo‘lib qolishi kerak». Eslatib o‘tamiz, avvalroq Polsha Ukraina va Rossiyani vazminlikka chaqirgandi. Bu haqda Polsha tashqi ishlar vaziri o‘rinbosari Bartosh Chixotskiy jurnalistlarga ma’lum qilgan.